open-index/open-wikipedia-markdown huggingface dataset:
బాలాంత్రపు వేంకటరావు

**బాలాంత్రపు వేంకటరావు** జంటకవులుగా ప్రసిద్ధులైన వేంకటపార్వతీశ్వర కవులలో ఒకరు. ఇతడు తూర్పుగోదావరి జిల్లా, పిఠాపురం మండలం, మల్లాములో సూరమ్మ, వేంకట నరసింహం దంపతులకు 1880లో (విక్రమ నామ సంవత్సరంలో) జన్మించాడు. ఇతడు పిఠాపురంలో ప్లీడరు గుమాస్తాగా పనిచేశాడు. 1908లో ఓలేటి పార్వతీశంతో పరిచయం ఏర్పడి జంటగా రచనలు చేయసాగారు. 1911లో ఆంధ్రప్రచారిణీ గ్రంథమాలను తణుకులో ప్రారంభించి, నిడదవోలు, రాజమండ్రి, కాకినాడ, పిఠాపురములలో సంచారము చేసి 1980 వరకు ఈ గ్రంథమాల ద్వారా 170 గ్రంథాలను ప్రకటించారు. ఇతని కుమారులు బాలాంత్రపు నళినీకాంతరావు, బాలాంత్రపు రజనీకాంతరావు ఇరువురూ ప్రసిద్ధులు. 
## రచనలు
### స్వీయ రచనలు
# ధనాభిరామము (నాటకము)
# సురస (నవల)
# కాకము (నవల)
# బాలుని వీరత్వము
# సన్యాసిని
# యాచాశూరేంద్ర విజయము
# భావసంకీర్తన సీస త్రిశతి 
# స్త్రీల వ్రతకథలు

### [[ఓలేటి పార్వతీశం]]తో కలిసి జంటగా రచించినవి

# ఇందిర (నవల)
# అరణ్యక (నవల)
# ఉన్మాదిని (నవల)
# సీతారామము (నవల)
# సీతాదేవి వనవాసము (నవల)
# నిరద (నవల) 
# నీలాంబరి (నవల)
# ప్రణయకోపము (నవల)
# ప్రతిజ్ఞా పాలనము (నవల) 
# ప్రభావతి (నవల)
# ప్రమదావనము (నవల)
# శ్యామల (నవల)
# శకుంతల (నవల)
# చందమామ (నవల)
# రాజసింహ (నవల)
# వసుమతీ వసంతము (నవల)
# వీరపూజ (నవల)
# రాజభక్తి (నవల)
# వంగవిజేత (నవల)
# లక్షరూపాయలు (నవల)
# మనోరమ (నవల)
# మాతృ మందిరము (నవల)
# మాయావి (నవల)
# హారావళి (నవల)
# రజని (నవల)
# సాధన (నవల)
# కృష్ణకాంతుని మరణశాసనము (నవల)
# పరిమళ (నవల)
# సంతాపకుడు (నవల)
# చిత్రకథా సుధాలహరి (నవల)
# కావ్యకుసుమావళి (పద్యకావ్యము)
# బృందావనము (పద్యకావ్యము)
# ఏకాంతసేవ (పద్యకావ్యము)
#

## బిరుదులు
# కవికులాలంకార
# కవిరాజహంస

## మూలాలు

వర్గం:1880 జననాలు
వర్గం:తూర్పు గోదావరి జిల్లా కవులు
21st (2016 సినిమా)

**21st** జైశంకర్ చిగురుల దర్శకత్వం వహించిన మొదటి తెలుగు హార్రర్  సినిమా. ఇటివలే సెన్సార్ పూర్తి చేసుకొని విడుదలకు సిద్దంగా ఉంది.

## కథ

## విమర్శకుల స్పందన

## మూలాలు


## బయటి లంకెలు
* ఐ.ఎమ్.డి.బి.లో 21st సినిమా పేజీ

వర్గం:2016 తెలుగు సినిమాలు
జబల్‌పూర్ - సోమనాథ్ ఎక్స్‌ప్రెస్

11463/64/65/66 **జబల్‌పూర్ - సోమనాథ్ ఎక్స్‌ప్రెస్** భారతీయ రైల్వేలుకు చెందిన ఒక ఎక్స్‌ప్రెస్ రైలు. భారతదేశం లోని జబల్పూర్ జంక్షన్, సోమనాథ్ మధ్య నడిచే వెస్ట్ సెంట్రల్ రైల్వే జోన్ నకు చెందిన రైలు.

ఇది నిర్వహించే రైలు నెంబర్ 11463/65 సోమనాథ్ నుండి జబల్పూర్ జంక్షన్ వరకు గాను, తిరోగమన దిశలో రైలు నెంబరు 11464/66 గాను గుజరాత్, మధ్య ప్రదేశ్ రాష్ట్రాల్లో పనిచేస్తున్నది.

## బయటి లింకులు
*
*
*

## మూలాలు

*
*

వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:మధ్య ప్రదేశ్ రైలు రవాణా
వర్గం:గుజరాత్ రవాణా
వర్గం:జబల్పూర్ రవాణా
వర్గం:పశ్చిమ మధ్య రైల్వే ఎక్స్‌ప్రెస్ రైళ్లు
వర్గం:పశ్చిమ మధ్య రైల్వే జోన్
దక్కన్ టీవీ

**దక్కన్ టీవీ** 2014 ఆగస్టు 6న హైదరాబాద్ బ్రాడ్ కాస్టింగ్ కంపెనీ లిమిటెడ్ చే ప్రారంభించబడింది. వాయిస్ ఆఫ్ తెలంగాణ అనే ట్యాగ్ లైన్ కు తగినట్లుగా ఇది ప్రజాపక్షాన నిలుస్తోంది. హైదరాబాద్ ప్రధానకేంద్రంగా కార్యకలాపాలు నిర్వహిస్తోంది. తెలంగాణ సంస్కృతికి, కళలకు పట్టం కడుతూ జాతీయ, ప్రాంతీయ వార్తలను అందిస్తోంది. 
## ముఖ్యమైన కార్యక్రమాలు
* రైతు
* ఆరోగ్యం
* లీడ్ ది లైఫ్ 
* వన్ టు వన్
* జాబ్స్ అండ్ కెరీర్
## మూలాలు
 
## ఇతర లింకులు
*
*Official website (English)

వర్గం:టెలివిజన్ ఛానెళ్ళు
వర్గం:2014 స్థాపితాలు
బాలాంత్రపు నళినీకాంతరావు

**బాలాంత్రపు నళినీకాంతరావు** రచయితగా, జర్నలిస్టుగా ప్రసిద్ధుడు.
## జీవిత విశేషాలు
ఇతడు 1915, మే 9వ తేదీన తూర్పు గోదావరి జిల్లా, అనపర్తి మండలం, కుతుకులూరు గ్రామంలో జన్మించాడు. వేంకట పార్వతీశ్వర కవులలో ఒకరైన బాలాంత్రపు వేంకటరావు ఇతని తండ్రి. ప్రముఖ వాగ్గేయ కారుడిగా ప్రసిద్ధికెక్కిన బాలాంత్రపు రజనీకాంతరావు ఇతనికి సోదరుడు. కాకినాడ పి.ఆర్.కాలేజీలో బి.ఎ. చదివాడు. 1937లో మద్రాసుకు వెళ్లి ఇంగ్లీషులో ఎం.ఎ. చదివాడు. మద్రాసులో దుర్గాబాయి దేశ్‌ముఖ్ నడిపిన ఆంధ్ర మహిళాసభ విద్యావిభాగానికి 1940-47ల మధ్య పర్యవేక్షకుడిగా పనిచేశాడు.

## పాత్రికేయుడిగా
ఇతడు పదిహేనేళ్ల వయసులోనే తన తండ్రి నిర్వహించిన ఆంధ్ర ప్రచారిణి పత్రికకు, ఆంధ్రప్రచారిణీ గ్రంథమాలకు ప్రచురణకు వచ్చే రచనలను పరిశీలిస్తూ తండ్రికి సహరించేవాడు. 1948లో మద్రాసులో ప్రముఖ జర్నలిస్టు కోటంరాజు రామారావు దగ్గర 'ఇండియన్ రిపబ్లిక్ ' పత్రికలో పత్రికారచనలో శిక్షణ పొందాడు. తొలిరోజులలో తెలుగు స్వతంత్ర, ఆంధ్రప్రభ పత్రికలలో అసిస్టెంట్ ఎడిటర్‌గా పనిచేశాడు. 1973లో ది మెయిల్ పత్రిక నుండి సీనియర్ జర్నలిస్టుగా పదవీ విరమణ చేశాడు.

## రచనలు
# కృష్ణశాస్త్రి వ్యాసావళి (సంపాదకత్వం బొమ్మకంటి శ్రీనివాసాచార్యులుతో కలిసి)
# తెలుగు చాటువు పుట్టుపూర్వోత్తరాలు ( బొమ్మకంటి శ్రీనివాసాచార్యులుతో కలిసి)
# నివేదన

## అంతర్జాతీయ శ్రామిక గేయం
ఫ్రెంచివిప్లవకారుడు ఈజిన్ పాటియర్ 1871లో ఫ్రెంచి కమ్యూన్ కాలంలో వ్రాసిన ‘కమ్యూనిస్ట్ ఇంటర్నేషనల్’ కు తెలుగులో బాలాంత్రపు నళినీకాంతరావు 1935లో అనువదించి తొలి కమ్యూనిస్ట్ పత్రిక ప్రభలో ప్రకటించాడు.  తెలుగునాట కమ్యూనిస్టు ఉద్యమంలో విస్తృత ప్రాచుర్యం పొంది, లక్షల మంది శ్రమజీవులు, కమ్యూనిస్టులు పాడుకుంటున్న ఈ గేయం  ఇవాళ్టికీ శ్రామికోద్యమానికి ఊతంగా నిలుస్తున్నది.

ఆ గేయంలోని కొంతభాగం:

 మేలుకోండి పేద ప్రజలారా
మేలుకోండి నలు దిశలా 
శ్రామికులు చూపిరి మార్గం 
లేచిందోయ్ విముక్తి పథం 
తరతరాల కుటిలాచారం 
చెయ్యాలిక పూర్తి హతం 
తుడిచేయ్ జన దీనాలాపం 
జీవన్-మరణమని పోరి 
తుదిపోరు ఇది ఓ కామ్రేడ్స్ 
కలవండోయ్ ఏకంగా 
ఇంటర్నేషనల్ 
ఒకటౌదాం - మానవులం  
కలవండోయ్ ఏకంగా 
ఇంటర్నేషనల్ 
ఒకటౌదాం – మానవులం’

## మరణం
ఇతడు తన 89వ యేట చెన్నైలో 2005, ఏప్రిల్ 29న  అనారోగ్యం కారణంగా మరణించాడు.

## మూలాలు

వర్గం:2005 మరణాలు
వర్గం:1915 జననాలు
1656

**1656** గ్రెగోరియన్‌ కాలెండరు యొక్క లీపు సంవత్సరము.

## సంఘటనలు

* జనవరి 17: కొనిగ్స్‌బర్గ్ ఒప్పందం కుదిరింది, స్వీడన్‌కు చెందిన చార్లెస్ X గుస్తావ్, బ్రాండెన్‌బర్గ్ కు చెందిన ఫ్రెడరిక్ విలియం మధ్య పొత్తు ఏర్పడింది.
* జనవరి 24: అమెరికాలోని పదమూడు కాలనీలలో మొదటి యూదు వైద్యుడు జాకబ్ లుంబ్రోజో మేరీల్యాండ్‌కు వచ్చారు . 
* ఏప్రిల్ 2: బ్రస్సెల్స్ ఒప్పందం కుదిరింది. స్పెయిన్కు చెందిన ఫిలిప్ IV కూ, చార్లెస్ II నేతృత్వంలోని బ్రిటిష్ ద్వీపాలకు బహిష్కరించబడిన రాయలిస్టులకూ పొత్తు ఏర్పడింది.
* మే 12: శ్రీలంకలోని కొలంబో నగరాన్ని డచ్ స్వాధీనం చేసుకుంది. డచ్ సిలోన్ మొదలవడానికి ఇది గుర్తు.
* జూలై 28 - 30: వార్సా యుద్ధం : స్వీడన్ రాజు చార్లెస్ X గుస్తావ్ నేతృత్వంలోని స్వీడిష్ సామ్రాజ్యపు సైన్యాలు, బ్రాండెన్‌బర్గ్ మార్గ్రేవిట్ వార్సా సమీపంలో ఉన్న పోలిష్-లిథువేనియన్ కామన్వెల్త్ దళాలను ఓడించాయి.
* సెప్టెంబర్ 15: కోప్రెలే మెహమెద్ పాషా ఒట్టోమన్ సామ్రాజ్యపు మహామంత్రి అయ్యాడు .
* డిసెంబర్: క్రిస్టియన్ హైగెన్స్ లోలకం గడియారాన్ని కనుగొన్నాడు.
* డిసెంబర్ 20: స్వీడన్‌కు చెందిన చార్లెస్ X గుస్తావ్, బ్రాండెన్‌బర్గ్ కు చెందిన ఫ్రెడరిక్ విలియం మధ్య లాబియా ఒప్పందం కుదిరింది . 
* నోట్లను జారీ చేసిన మొట్టమొదటి బ్యాంకు, స్టాక్హోమ్ బాంకో స్వీడన్లోని స్టాక్హోమ్లో స్థాపించబడింది.
*
## జననాలు
* ఆగస్టు 3: కాకునూరి అప్పకవి తెలుగు లాక్షణిక కవి.
* నవంబర్ 8: ఎడ్మండ్ హేలీ ఇంగ్లీషు ఖగోళ శాస్త్రవేత్త, భూగర్భ శాస్త్రవేత్త, గణిత శాస్త్రవేత్త. (మ.1742)
### తేదీ వివరాలు తెలియనివి
*

## మరణాలు
* జనవరి 16 : రాబర్ట్ డి నోబిలీ 17వ శతాబ్దికి చెందిన క్రైస్తవ మత ప్రచారకుడు, ప్రబోధకుడు, సన్యాసి. (జ.1577) 

## పురస్కారాలు

*
వేంకట రామకృష్ణ కవులు

right|300px|thumb
**వేంకట రామకృష్ణ కవులు** అనే పేరుతో జంటకవిత్వం చెప్పిన వారు ఓలేటి వేంకటరామశాస్త్రి, వేదుల రామకృష్ణశాస్త్రి. వీరు 1909 సంవత్సరములో పిఠాపుర సంస్థానంలో ప్రవేశించారు. నాటికి ఓలేటి వేంకటరామశాస్త్రి వయస్సు 26 సంవత్సరాలు. వేదుల రామకృష్ణశాస్త్రి 18 సంవత్సరాలు. సంస్థాన ప్రభువు రావు వేంకటకుమార మహీపతి సూర్యారావు ఈ కవుల బుద్ధి చాకచక్యానికి కవితాధోరణికి ఆనందపడి అవధానము చేయడానికి అనుమతించాడు. ఏ సుముహూర్తంలో ఈ జంటకవులు ప్రభువు కంటపడ్డారో కానీ వీరి అభ్యుదయానికి నాంది పలికింది. దిగ్దంతులవంటి పండితుల సమక్షంలో జరిగిన అవధానములో వీరి లీలలు పలువురకు ఆనందాశ్చర్యాలను కలిగించాయి. రావు వేంకటకుమార మహీపతి సూర్యారావు అవధానం తరువాత రూ.316/-లు పట్టుశాలువాలతో సత్కరించి తన పిఠాపురం సంస్థానానికి ఆస్థానకవులుగా నియమించాడు. వీరు ఆ సంస్థానంలో శతావధానము, శతవిధానము (గంటకు 100 పద్యాలు చెప్పుట), శత ప్రాసము (ఒకేప్రాసతో 100 పాదాలు గంటలో చెప్పుట), అష్టావధానము మొదలైనవాటిని నిర్వహించి పండితుల, ప్రభువుల మెప్పు పొందారు. వీరు పిఠాపుర సంస్థానంలో ప్రవేశించిన వెనువెంటనే సుప్రసిద్ధులైన తిరుపతి వేంకటకవులతో వాగ్యుద్ధం తటస్థించింది. రామకృష్ణకవులు వయసున చిన్నవారైనా ఆ కవుల కృతులలోని దోషాలను బయట బెట్టి 'శతఘ్ని' అనే ఖండన గ్రంథాన్ని ప్రకటించారు. ఈ వివాదం మొదట చక్కని కృతి విమర్శలతో ప్రారంభమై క్రమక్రమంగా శ్రుతి మించి వ్యక్తిదూషణలకు దారితీసింది. ఏదిఏమైనా ఆనాటి ఈ వివాదం సాహిత్యప్రియులకు మంచి కాలక్షేపాన్ని కలిగించింది. ఈ వాక్సమరంలో దేశము లోని పండిత కవులెందఱో కలుగ చేసికొని పైకి వచ్చారు. ఇది సారస్వత చరిత్రలో మఱవరాని సరసఘట్టం. ఈ వివాదారంభంలో కవిత అనే మాసపత్రికను వీరు నెలకొల్పారు. ఈ పత్రిక తొమ్మిది ఏండ్లు అవిచ్ఛిన్నంగా సాగింది.

## అవధానాలు
వీరు అవధానాలలో అత్యద్భుత శతావధానం, శతవిధానం, శతప్రాసం, ద్విగుణీకృత అష్టావధానం అనే వినూత్న ప్రయోగాలు ప్రవేశపెట్టి తమ ప్రత్యేకతను చాటుకొన్నారు. వీరు యానాం మహాలక్ష్మి సంస్థానంలో ఒక శతావధానం, పిఠాపురం సంస్థానంలో రెండు అష్టావధానాలు జంటగా చేయగా, వేదుల రామకృష్ణశాస్త్రి కాకరపర్రులో ఒక అష్టావధానం, పల్లిపాలెంలో రెండు అష్టావధానాలు చేశాడు. 

వీరి అవధాన పద్యాలు మచ్చుకు:
*సమస్య: కుండను గొండసొచ్చి నిదిగో! యని పల్కెను విస్మయంబునన్
పూరణ:కొండలురేగి లోకముల గుండలు సేయుచునుండ జూచి యా
ఖండలు డుద్ధతుండయి యఖండ పరాక్రమమొప్ప ఱెక్కలన్
జెండ గడంగుటన్ దెలిసి శీతనగాత్మజు డబ్ధి వజ్రిరా
కుండను గొండ సొచ్చెనిదిగో! యని పలెక్ను విస్మయంబునన్

*సమస్య: రాతికిఁ కోతిపుట్టె రఘురామునికైవడి సీతకైవడిన్
పూరణ:ఖ్యాతి యెసంగ నంజనకుఁ గల్గిన శ్రీ హనుమానుఁజూచి సం
ప్రీతినిజెంది దేవతలు పేరిమిఁజెప్పుకొనంగ సాగిరా
భూతలమందు రావణుని బొల్పడగింపగ నిప్డుడంధకా
రాతికిఁ కోతిపుట్టె రఘురామునికైవడి సీతకైవడిన్

*వర్ణన: ఉషాకన్య సౌందర్యము
చెన్నుమీఱిన గన్నులుచేరదీసి
పసలు మీఱిన వెండ్రుకల్‌బారెడేసి
బాగు మీఱిన గుబ్బలు పట్టెడేసి
కలిగి చెన్నారె యౌవనకాలమందు


## రచనలు
వీరిరువురూ కలిసి 30కి పైగా రచనలను ప్రచురించారు.

వాటిలో కొన్ని:
# శతఘ్ని
# రామకృష్ణ మహాభారతము
# అట్టహాసము 
# శృంగభంగము ?
# కోకిలకాకము ?
# విశ్వగుణాదర్శము (అనువాదం)
# ఔచిత్య విచారచర్చ (అనువాదం) 
# కవి కంఠాభరణము (అనువాదం)
# ఇందిరాదేవి (నవల)
# సుభద్ర (నవల)
# శకుంతల (నవల)
# దమయంతి (నవల)
# వ్యాసాభ్యుదయము
# దమయంతీ కల్యాణము (అచ్చతెలుగు కావ్యము) 
# ఉత్తరరామచరిత్ర 
# మదాలస (నాటకము)
# భోజచరిత్ర 
# కాత్యాయన చరిత్ర 
# సువృత్త తిలకము (అనువాదం) 
# పాణిగృహీతి 
# కొండవీటి దండయాత్ర 
# అత్యద్భుత శతావధానము
# పరాస్తపాశుపతము 
# ఆంధ్ర కథాసరిత్సాగరము (6 లంబకములు)

## మూలాలు

వర్గం:తెలుగు కవులు
వర్గం:తెలుగు జంటకవులు
వర్గం:పిఠాపురం సంస్థాన ఆస్థాన కవులు
చాలీస్గాం - ధూలే ప్యాసింజర్

**చాలీస్గాం - ధూలే ప్యాసింజర్** భారతీయ రైల్వేలు వ్యవస్థలో ఒక ప్యాసింజర్ రైలు. ఇది చాలీస్గాం రైల్వే స్టేషను, ధూలే రైల్వే స్టేషను మధ్య నడుస్తుంది.
## జోను, డివిజను
ఈ ప్యాసింజర్ రైలు భారతీయ రైల్వేలు లోని మధ్య రైల్వే జోన్ పరిధిలోకి వస్తుంది.  ఈ ప్యాసింజర్ రైలు భూసవల్ రైల్వే డివిజన్ పరిధిలోకి వస్తుంది.
## రైలు సంఖ్య
రైలు నంబరు: 51119
ఇది చాలీస్గాం జంక్షన్ నుండి ధులే టెర్మినస్ వరకు  రైలు నెంబర్ 51115 గాను, తిరోగమన దిశలో రైలు నెంబర్ 51116 గా ప్రయాణం చేస్తుంది.
## సేవలు (సర్వీస్)
చాలీస్గాం - ధూలే ప్యాసింజర్ చాలీస్గాం జంక్షన్ నుండి ధులే టెర్మినస్ వరకు మొత్తం 7 విరామములతో చేరుతుంది.  ఈ రైలు 56 కిలోమీటర్ల దూరాన్ని 1 గంట 15 నిమిషాల్లో చేరుకుంటుంది.
## తరచుదనం (ఫ్రీక్వెన్సీ)
ఈ రైలు వారానికి ఏడు రోజులు నడుస్తుంది.
## రైలు ప్రయాణ మార్గము
రైలు నంబరు: 51115/16 చాలీస్గాం - ధూలే ప్యాసింజర్ రైలు, భోరాస భద్రక్, జాండా, రాజ్మని, మోరద్ తాండా, శిరుద్, మొహాడి పార్గనె లాలింగ్ స్టేషన్ల ద్వారా  ధూలే టెర్మినస్ చేరుకుంటుంది.

## చాలీస్గాం నుండి బయలుదేరు ఇతర రైళ్ళు
చాలీస్గాం నుండి బయలుదేరు ఇతర రైళ్ళు ఈ క్రింద విధముగా ఉన్నాయి.
# 51111 : చాలీస్గాం - ధూలే ప్యాసింజర్ - ఈ రైలు వారానికి ఏడు రోజులు నడుస్తుంది.
# 51113 : చాలీస్గాం - ధూలే ప్యాసింజర్ - ఈ రైలు వారానికి ఏడు రోజులు నడుస్తుంది. 
# 51115 : చాలీస్గాం - ధూలే ప్యాసింజర్ - ఈ రైలు వారానికి ఏడు రోజులు నడుస్తుంది.
# 51119 : చాలీస్గాం - ధూలే ప్యాసింజర్ - ఈ రైలు వారానికి ఏడు రోజులు నడుస్తుంది.

## ఇవి కూడా చూడండి
* భారతీయ రైల్వేలు
* భారతీయ రైల్వే మండలాలు
* మధ్య రైల్వే జోను
## బయటి లింకులు
*Devlalai - Bhusawal Passeger Time-Table
* Ministry of Indian Railways, Official website
* Indian Railways Live Information, Official website
*Book Indian Railway Tickets
*Station Code official list.
*Indian Railways Station List.
*Indian Railway Station Codes 
*Train Running Status
*Indian Railway Map, Official website

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ రైల్వేలు ప్యాసింజర్ రైళ్ళు
వర్గం:భూసావల్ రైల్వే డివిజను
వర్గం:మధ్య రైల్వే జోను
వర్గం:మధ్య రైల్వే ప్యాసింజర్ రైళ్ళు
జీశాట్-15 ఉపగ్రహం

**జీశాట్-15 ఉపగ్రహం ** భారతదేశపు భారతీయ అంతరిక్ష ప్రయోగసంస్థ ఇస్రోరూపకల్పన చేసి తయారు చేసిన ఉపగ్రహం.ఇది ఇస్రో తయారుచేసిన అతి శక్తివంతమైన సమాచార ఉపగ్రహం.జీశాట్-15 ఉపగ్రహం ఇన్శాట్/జీశాట్ శ్రేణికి చెందిన ఉపగ్రహం.ఈ ఉపగ్రహంమొత్తం బరువు (ప్రయోగ సమయంలో) 3164 కిలోలు.జీశాట్-15 ఉపగ్రహం Kuబ్యాండులో పనిచేయు 24 ట్రాన్స్‌పాండరులను కలిగిఉన్నది.జీశాట్-8, జీశాట్-10 ఉపగ్రహాల తరువాత గగన్ ఉపకరణాలను (GAGAN payload) కలిగిఉన్న మూడవ ఉపగ్రహం.GAGAN అనగా GPS తో పనిచేయు జియో అగుమెంటెడ్ నావిగేసన్ (GEO Augmented Navigation).గగన్ ఉపకరణాలు L1 మరియుL5 బ్యాండులలో పనిచేయును. 

## ఉపగ్రహ ఉపకరణాలు(Payload)
జీశాట్-15 ఉపగ్రహం Kuబ్యాండులో పనిచేయు 24 ట్రాన్స్‌పాండరులను కలిగిఉన్నది.జీశాట్-8, జీశాట్-10 ఉపగ్రహాల తరువాత గగన్ ఉపకరణాలను (GAGAN payload) కలిగిఉన్న మూడవ ఉపగ్రహం సమాచార ప్రసారానికి సంబంధించి ఇది పదవ ఉపగ్రహం.వీటితో పాటు అదనంగా 2 Ku-బ్యాండ్ బీకాన్లు ఉన్నాయి. 

## ఉపగ్రహ నిర్మాణ వ్యయం
ప్రయోగానికి ముందుగా ఈ ఉపగ్రహాన్ని 860 కోట్ల రూపాయలకు బీమా చేసారు. 
## ఉపగ్రహ ప్రయోగ వివరాలు
దక్షిణ అమెరికాలోని ఫ్రెంచి గయానాలోని కౌర్ అంతరిక్ష ప్రయోగ కేంద్రంనుండి నవంబరు 11,2015 న బుధవారం, ఉదయం 3:04 (భారత కాలమానం) గంటలకు ప్రయోగ కేంద్రంనుండి బయలుదేరి విజయవంతంగా కక్ష్యలో ప్రవేశపెట్టబడింది. యూరోపియన్ ఏరియన్ సంస్థకు చెందిన ఏరియన్ 5 VA-227 అను ఉపగ్రహ వాహకనౌక ద్వరా అంతరిక్షంలో నిర్దేశిత కక్ష్యలో ప్రవేశపెట్టబడింది. 11గంటల 33 నిమిషాల కౌంట్‌డౌన్ తరువాత ఉపగ్రహ ప్రయోగం జరిగింది. ఉపగ్రహ వాహన ప్రయోగంజరిగిన 43 నిమిషాల 24 సెకన్ల తరువాత జీశాట్-15 ఉపగ్రహం దీర్ఘవృత్తాకార భూఅనువర్తిత బదిలో కక్ష్యలో ఉపగ్రహాన్ని ప్రవేశపెట్టడం జరిగింది.జీశాట్-15 ఉపగ్రహాన్ని కక్ష్యలో ప్రవేశపెట్తినపుడు జీశాట్-15 ప్రదక్షణ పెరిజీ (భూమికి దగ్గరి దూరం) 250 కి.మీ. అపోజీ (భూమినుండి ఎక్కువ దూరం)35,819 కి.మీ.జీశాట్-15 ఉపగ్రహన్ని కక్ష్యలో భూమధ్యరేఖకు 3.9 డిగ్రీల ఎటవాలులో కక్ష్యలో పరిభ్రమించేలా ప్రవేశపెట్టారు. 
 
జీశాట్-15 ఉపగ్రహన్ని కక్ష్యలో ప్రవేశపెట్టిన వెంటనే కర్నాటకరాష్ట్రంలోని హాసన్ లోని ఇస్రోకుచెందిన మాస్టర్ కంట్రొల్ ఫెసిలిటి సంస్థ ఉపగ్రహన్ని తన ఆధీనంలోకి తీసుకున్నది. ఉపగ్రహం చక్కగా ఉన్నదని తెలిపినది.
## బయటి విడియోలు
*https://www.youtube.com/watch?v=6knuvYO1Pxo
*https://www.youtube.com/watch?v=uoB7zssqDUM
## ఇవికూడా చూడండి
*జీశాట్-1 ఉపగ్రహం
*జీశాట్-2 ఉపగ్రహం
*జీశాట్-10 ఉపగ్రహం
*జీశాట్-12 ఉపగ్రహం
*జీశాట్-14 ఉపగ్రహం
*జీశాట్-16
*జీశాట్-17
*జీశాట్-18
*జీశాట్-19

## మూలాలు/ఆధారాలు

వర్గం:కృత్రిమ ఉపగ్రహాలు
వర్గం:ఇస్రో తయారుచేసిన ఉపగ్రహాలు
వర్గం:విదేశాలనుండి ప్రయోగించిన భారతదేశ ఉపగ్రహాలు
వర్గం:జీశాట్ శ్రేణి ఉపగ్రహాలు
భీమవరం - నిడదవోలు ప్యాసింజర్

alt=bhimavaram to nidadavolu passenger train -Symbolic image|thumb|390x390px|భీమవరం - నిడదవోలు ప్యాసింజర్ - ప్రతీకాత్మక చిత్రం
**భీమవరం - నిడదవోలు ప్యాసింజర్** భారతీయ రైల్వేలు వ్యవస్థలో ఒక ప్యాసింజర్ రైలు. ఇది భీమవరం రైల్వే స్టేషను, నిడదవోలు రైల్వే స్టేషను మధ్య నడుస్తుంది.

## సేవ (సర్వీస్)
భీమవరం - నిడదవోలు ప్యాసింజర్, భీమవరం టౌన్ నుండి నిడదవోలు జంక్షన్ వరకు మధ్యలో మొత్తం 8 విరామములతో చేరుకుంటుంది. ఇది 50 కిలోమీటర్ల వేగంతో 1 గంట 35 నిమిషాల్లో ప్రయాణించి గమ్యాన్ని పూర్తిచేస్తుంది.
ఈ రైలు గంటకు 30 కి.మీ. సరాసరి వేగంతో నడుస్తుంది. ప్రతిరోజు ఈ రైలు నడుస్తుంది. ఈ రైలు 77239 సంఖ్యతో భీమవరం నుండి నిడదవోలు వరకు, తిరోగమన దిశలో రైలు నంబరు 77240 గాను తన ప్రయాణాన్ని కొనసాగిస్తుంది. ఈ ప్యాసింజర్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధి లోని విజయవాడ రైల్వే డివిజను పరిధిలోకి వస్తుంది.

## రైలు మార్గము
భీమవరం - నిడదవోలు ప్యాసింజర్, భీమవరం జంక్షన్ రైల్వే స్టేషను నుంచి బయలుదేరి వేండ్ర, ఆరవల్లి, మంచిలి, అత్తిలి, రేలంగి, వేల్పూరు, తణుకు, కాలధారి రైల్వే స్టేషన్లు మీదుగా నిడదవోలు జంక్షన్ రైల్వే స్టేషను చేరుకుంటుంది.

## భీమవరం - నిడదవోలు - భీమవరం మధ్య నడుచు ఇతర రైళ్ళు
#### '''ప్యాసింజర్'''

#### '''ఎక్స్‌ప్రెస్'''

#### '''డెమో'''

## మూలాలు

## ఇవి కూడా చూడండి
* భారతీయ రైల్వేలు
* భారతీయ రైల్వేలు స్టేషన్ల జాబితా
* భారతదేశ ప్రయాణీకుల రైళ్లు జాబితా
* భారతీయ రైల్వేలు రైళ్లు జాబితా
* రాజమండ్రి - భీమవరం డెమో

## బయటి లింకులు
* Ministry of Indian Railways, Official website
* Indian Railways Live Information, Official website
*Book Indian Railway Tickets
*Check Train Booking Status 
*Station Code official list.
*Indian Railways Station List.
*Indian Railway Station Codes 
*Train Running Status
*Indian Railway Map, Official website

## కోచ్ల అమరిక
:::::

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ రైల్వేలు ప్యాసింజర్ రైళ్ళు
వర్గం:ఆంధ్రప్రదేశ్ రైలు రవాణా
వర్గం:దక్షిణ తీర రైల్వే ప్యాసింజర్ రైళ్ళు
వర్గం:విజయవాడ రైల్వే డివిజను
వర్గం:దక్షిణ తీర రైల్వే ప్రయాణీకుల రైళ్లు
ఓలేటి వేంకటరామశాస్త్రి

**ఓలేటి వేంకటరామశాస్త్రి** (నవంబరు 15, 1883 - డిసెంబరు 3, 1939) ప్రముఖ జంటకవులు వేంకట రామకృష్ణ కవులలో మొదటివాడు.

## జననం
ఇతడు తూర్పుగోదావరి జిల్లా, పల్లిపాలెంలో కామేశ్వరమ్మ, నారాయణశాస్త్రి దంపతులకు 1883, నవంబరు 15 వ తేదీన జన్మించాడు. తన మేనత్త కుమారుడైన వేదుల రామకృష్ణశాస్త్రితో కలిసి వేంకట రామకృష్ణ కవులు పేరుతో జంటగా కవిత్వం చెప్పాడు. ఈ జంటకవులు చర్ల నారాయణశాస్త్రి వద్ద సాహిత్యము, రామడుగుల వీరేశ్వరశాస్త్రి వద్ద శబ్దశాస్త్రము, విశ్వపతిశాస్త్రి వద్ద న్యాయశాస్త్రము నేర్చుకున్నారు.

## రచనలు
### స్వీయ రచనలు
# నూటపదియార్లు
# ఆంధ్ర కథా సరిత్సాగరము (6లంబకములు) - వేదుల రామకృష్ణశాస్త్రి మరణించిన తర్వాత గుణాఢ్యుడి కథాసరిత్సాగరాన్ని తెలుగులోనికి అనువదించడం మొదలు పెట్టి మొత్తం 18 లంబకములలో 6 లంబకములను మాత్రం అనువదించారు ఓలేటి వేంకట రామశాస్త్రి. (ఈ గ్రంథాన్ని ఒకరే రచించినప్పటికీ వేంకటరామకృష్ణ ప్రణీతము అని ప్రకటించి రామకృష్ణశాస్త్రిపై తనకు గల అభిమానాన్ని చాటుకున్నాడు.) ఓలేటి వేంకట రామశాస్త్రి ఇందు 5వ లంబకము వరకు పూర్తిగావించి 6వ లంబకములో 1,2,3 తరంగాలు వ్రాసినట్టుగా ఉవాచగా తెలుస్తున్నప్పటికి మూలం యెక్కడ లభ్యం కాలేదు.తదుపరి తాళ్ళరేవు మండలం ఇంజరం గ్రామం ఓలేటి సూర్యనారాయణ శాస్త్రి (1909) 7వ లంబకము నుండి 18వ లంబకము వరకు అనువదించి 1963సం..లో వేంకటేశ్వరుని దివ్యదామమైన వైకుంఠము చేరితిరి. తదనంతరం వారి జ్యేష్ఠపుత్రుడైన ఓలేటి శ్రీనివాసశర్మ (1942) శ్రీ దంతులూకి వేంకటరాయపరాజోన్నత పాఠశాల కోలంకలో గ్రేడ్-1 తెలుగు పండితుడిగా రిటైరైతిరి (2000). పిదప 1-5, 7-18 లంబకములు పూర్తియైనవి 6వ లంబకము పూర్తి గావించిన గ్రంథమునకు పూర్ణత్వము, పూర్వికులకు యశః కాయము లభించునన్న తలంపుతో 6వ లంబకము 2009నాటికి పూర్తిగావించితిరి. ఆంధ్ర కథా సరిత్సాగరము - ఓలేటి వేంకట రామశాస్త్రి (పల్లిపాలెం) 1-5లంబకములు, ఓలేటి సూర్యనారాయణ శాస్త్రి (ఇంజరం) 7-18, ఓలేటి శ్రీనివాసశర్మ -6వ లంబకము ఈవిదమున ఓలేటి త్రయంచే పూర్తిగావింపబడింది.

### [[వేదుల రామకృష్ణశాస్త్రి]] తో కలిసి జంటగా రచించినవి
# శతఘ్ని
# రామకృష్ణ మహాభారతము
# అట్టహాసము 
# విశ్వగుణాదర్శము (అనువాదం)
# ఔచిత్య విచారచర్చ (అనువాదం) 
# కవి కంఠాభరణము (అనువాదం)
# ఇందిరాదేవి (నవల)
# సుభద్ర (నవల)
# శకుంతల (నవల)
# దమయంతి (నవల)
# వ్యాసాభ్యుదయము
# దమయంతీ కల్యాణము (అచ్చతెలుగు కావ్యము) 
# ఉత్తరరామచరిత్ర 
# మదాలస (నాటకము)
# భోజచరిత్ర 
# కాత్యాయన చరిత్ర 
# సువృత్త తిలకము (అనువాదం) 
# పాణిగృహీతి 
# కొండవీటి దండయాత్ర 
# అత్యద్భుత శతావధానము
# పరాస్తపాశుపతము

## మరణం
ఓలేటి వేంకటరామశాస్త్రి 1939, డిసెంబరు 3 వ తేదీన మరణించాడు.
## మూలాలు

వర్గం:1883 జననాలు
వర్గం:తెలుగు జంటకవులు
వర్గం:తూర్పు గోదావరి జిల్లా కవులు
వర్గం:1939 మరణాలు
వర్గం:పిఠాపురం సంస్థాన ఆస్థాన కవులు
వడ్డెపాటి నిరంజనశాస్త్రి

**వడ్డెపాటి నిరంజనశాస్త్రి** 1877, అక్టోబరు 14వ తేదీకి సరియైన ఈశ్వర నామ సంవత్సర ఆశ్వయుజ శుద్ధ అష్టమి, ఆదివారం నాడు గుంటూరు జిల్లా, దుగ్గిరాల గ్రామంలో ఒక విశ్వబ్రాహ్మణ కుటుంబంలో జన్మించాడు. ఇతని తల్లి భద్రమ్మ, తండ్రి కోటయ్య. చిన్నతనంలో తండ్రి వద్ద విద్యను అభ్యసించాడు. ఇతడు గురుముఖంగా కావ్యాలు, నాటకాలు పఠించాడు. అలంకార, వ్యాకరణ శాస్త్రాలను అభ్యసించాడు. శిల్పశాస్త్రము, వాస్తుశాస్త్రము, జ్యోతిష శాస్త్రములలో మంచి ప్రావీణ్యాన్ని సంపాదించాడు. బందరులో పర్వతము నరసింహశాస్త్రి వద్ద అవధాన పంచకము, శ్రౌత, గృహ్య, ధర్మసూత్రాలు, వైదిక క్రియా విధానము నేర్చుకున్నాడు. ఇతడు 15 సంవత్సరాలు దుగ్గిరాలలోని ఉన్నతపాఠశాలలో ప్రధానాంధ్రోపాధ్యాయుడిగా పనిచేశాడు. ఇతని జీవితచరిత్రను కొండూరు వీరరాఘవాచార్యులు నిరంజన విజయము అనేపేరుతో వ్రాశాడు.
## సంఘసేవ
ఇతడు కొండపర్తి వీరభద్రాచార్యులు (తత్వానందస్వామి)తో కలిసి 1908లో కృష్ణా-గుంటూరు మండల విశ్వబ్రాహ్మణ సంఘాన్ని నెలకొల్పి దాని ద్వారా విశ్వబ్రాహ్మణులకు అపారమైన సేవచేశాడు. 1907లో ప్రబోధిని అనే కుల పత్రికను స్థాపించి దాని ద్వారా నీతి, మత, భాషా, శిల్ప, సాంఘిక రంగాలలో విశ్వబ్రాహ్మణుల పురోగతికి పాటుపడ్డాడు. గుంటూరు జిల్లాలో ప్రారంభమైన మొదటి పత్రిక ఇదే.

## రచనలు
# కల్యంధకౌముది
# కుమారాభ్యుదయము
# బ్రహ్మానందలీలలు
# పౌరుషేయాన్వయ మహాపురుష రత్నమాల
# భీష్మోదయము
# ధర్మపాల విజయము
# సూర్యశతకము
# తారావళి
# మాఘమహాత్మ్యము
# విశ్వకర్మ బ్రాహ్మణవంశాగమము మొదలైనవి.
## బిరుదములు
* ఇతనికి కవిశేఖర అనే బిరుదు ఉంది. 
## మరణం
ఇతడు 1937, అక్టోబరు 17వ తేదీన మరణించాడు.

## మూలాలు

* విశ్వబ్రాహ్మణ సర్వస్వము - రాపాక ఏకాంబరాచార్యులు - పేజీలు 192-193
* ఆంధ్ర రచయితలు - మధునాపంతుల సత్యనారాయణశాస్త్రి - పేజీలు 387-391

వర్గం:1877 జననాలు
వర్గం:1937 మరణాలు
వర్గం:గుంటూరు జిల్లా కవులు
వర్గం:గుంటూరు జిల్లా రచయితలు
వర్గం:గుంటూరు జిల్లా పాత్రికేయులు
నిజామాబాద్ - కాచిగూడ ప్యాసింజర్

**నిజామాబాద్ - కాచిగూడ ప్యాసింజర్** భారతీయ రైల్వేలు వ్యవస్థలో ఒక ప్యాసింజర్ రైలు. ఇది నిజామాబాద్ రైల్వే స్టేషను, కాచిగూడ రైల్వే స్టేషను మధ్య నడుస్తుంది. ఈ రైళ్లు దక్షిణ మధ్య రైల్వే జోన్ కింద హైదరాబాద్ రైల్వే డివిజన్ లోని సికింద్రాబాద్ - మన్మాడ్ రైలు మార్గము విభాగంలో నడుస్తుంది.
## చరిత్ర
ఈ రైలు సేవ నిజామాబాద్ నుంచి కాచిగూడ ఒక రోజులో రెండుసార్లు నడిచే (రన్) విధంగా గురువారం, ఆదివారం తప్ప రోజువారీ మార్చి 2012 సం.లో ప్రారంభమైంది. తరువాత 2015 సంవత్సరం ప్రారంభంలో రాష్ట్రంలోని ఈ రెండు ప్రధాన నగరాల మధ్య ప్రయాణికుల అధిక రద్దీ చూసిన తదుపరి, దక్షిణ మధ్య రైల్వే భారీ కాలానుగుణ ట్రాఫిక్ రద్దీ తగ్గించుటకు (క్లియర్ చేసేందుకు) గం. 18:40 ని.లు వద్ద నిజామాబాద్ నుండి మరొక రైలు నకు ఝండా ఊపి ప్రారంభం చేసింది.

## సేవలు
ఈ రైళ్లు ఒక రోజులో మూడుసార్లు నిజామాబాద్ రైల్వే స్టేషన్ నుండి . రైలు సంఖ్య 57689/87/02 బయలుదేరుతాయి. 4 గంటల, 10 నిమిషాలలో 12 విరామములతో 166 కిలోమీటర్ల దూరంతో, శిర్నపల్లి, ఉప్పలవాడి, కామారెడ్డి, అకనపేట, మీర్జాపల్లి, వాడియారాం, మేడ్చల్, బొల్లారం, మల్కాజ్గిరి జంక్షన్, సీతాఫల్‌మండీ 12 ముఖ్యమైన స్టేషన్లలో విరామములతో చివరకు కాచిగూడ చేరుకోవడముతో ప్రయాణం పూర్తి అవుతుంది. ఈ రైళ్ళు తిరుగు ప్రయాణంలో రైలు సంఖ్య 57601/90/88 లుగా ప్రయాణిస్తాయి.

## జోను, డివిజను
ఈ ప్యాసింజర్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది.
## రైలు సంఖ్య
* రైలు నంబరు: 77687⇒57687 : నిజామాబాద్ - కాచిగూడ ప్యాసింజర్ 
వారానికి ఏడు రోజులు నడుస్తుంది.
* రైలు నంబరు: 77685⇒57689 : నిజామాబాద్ - కాచిగూడ ప్యాసింజర్ 
వారానికి ఐదు రోజులు (ఆదివారం, గురువారం తప్ప) నడుస్తుంది.
* రైలు నంబరు: 77686⇒57690: నిజామాబాద్ - కాచిగూడ ప్యాసింజర్ 
వారానికి ఐదు రోజులు (ఆదివారం, గురువారం తప్ప) నడుస్తుంది.
* రైలు నంబరు: 57602 : నిజామాబాద్ - కాచిగూడ ప్యాసింజర్  వారానికి ఐదు రోజులు (ఆదివారం, మంగళవారం తప్ప) నడుస్తుంది.

## తరచుదనం (ఫ్రీక్వెన్సీ)
ఈ రైలు వారానికి ఏడు రోజులు నడుస్తుంది.

## ఇవి కూడా చూడండి
* నిజామాబాద్ - పెద్దపల్లి రైలు మార్గము
* అజంతా ఎక్స్‌ప్రెస్
* నిజమాబాద్ - పూణే ప్యాసింజర్
* సికింద్రాబాద్–బొల్లారం మార్గం

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ రైల్వేలు ప్యాసింజర్ రైళ్ళు
వర్గం:దక్షిణ మధ్య రైల్వే జోన్
వర్గం:దక్షిణ మధ్య రైల్వే ప్యాసింజర్ రైళ్లు
వర్గం:హైదరాబాద్ రైల్వే డివిజను స్టేషన్లు
వర్గం:తెలంగాణ రైలు రవాణా
వర్గం:హైదరాబాదు రవాణా
విశాఖపట్నం - కిరండల్ ప్యాసింజర్

**విశాఖపట్నం - కిరండల్ ప్యాసింజర్** భారతీయ రైల్వేలు వ్యవస్థలో ఒక ప్యాసింజర్ రైలు.  ఇది విశాఖపట్నం రైల్వే స్టేషను, కిరండల్ రైల్వే స్టేషను మధ్య నడుస్తుంది.
## జోను, డివిజను
ఈ ప్యాసింజర్ రైలు భారతీయ రైల్వేలు లోని తూర్పు తీర రైల్వే జోన్ పరిధిలోకి వస్తుంది.
## రైలు సంఖ్య
* రైలు నంబరు: 58501 - విశాఖపట్నం - కిరండల్ ప్యాసింజర్
* రైలు నంబరు: 58502 - కిరండల్ - విశాఖపట్నం ప్యాసింజర్
## సమయ పట్టిక

## తరచుదనం (ఫ్రీక్వెన్సీ)
ఈ రైలు వారానికి ఏడు రోజులు నడుస్తుంది.

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ రైల్వేలు ప్యాసింజర్ రైళ్ళు
వర్గం:తూర్పు తీర రైల్వే ప్యాసింజర్ రైళ్ళు
వర్గం:తూర్పు తీర రైల్వే జోన్
వర్గం:భారతీయ రైల్వేలు ప్యాసింజర్ రైళ్ళు
లక్కవరపు

**లక్కవరపు** తెలుగు వారిలో కొందరి ఇంటి పేరు.

* లక్కవరపుకోట - ఆంధ్రప్రదేశ్ రాష్ట్రం లోని విజయనగరం జిల్లాకు చెందిన ఒక మండలం.
* లక్కవరపుపేట - విశాఖపట్నం జిల్లా, గూడెం కొత్తవీధి మండలానికి చెందిన గ్రామం.
కళింగ లిపి

ప్రాచీన బ్రాహ్మీ లిపి నుండి ఉద్భవించిన అనేక లిపుల్లో, కళింగ లిపి ఒకటి. ఇది అధునిక ఒడియా, ఆంధ్రప్రదేశ్ లలో విస్తరించిన ఉన్న కళింగ ప్రాంతంలో వాడనట్లుగా భావిస్తున్నారు. ప్రాచీన కళింగ రాజ్యంలోని ప్రాకృతం, తెలుగు, ఇతర ద్రావిడ భాషలను వ్రాసేందుకు ఈ లిపిని ఉపయోగించేవారు. బ్రాహ్మీ లిపి, కాదంబ లిపులతో సారూప్యత ని కలిగి ఉంది. ఒరియా భాషలో లభ్యమవుతున్న అతిప్రాచీన శాసనం సా.శ 1051లో కళింగ లిపి లోనే వేయబడింది.12వ శతాబ్దాంతానికి ఈ లిపి పూర్తిగా అంతరించింది. దీని స్థానాన్ని బ్రాహ్మీలిపి నుండి పుట్టిన పూర్వ-ఒరియా లిపి ఆక్రమించింది.    
## మూలాలు

## వెలుపలి లంకెలు
* AncientScripts

వర్గం:లిపులు
ధనలక్ష్మి

**ధనలక్ష్మి** అష్టలక్ష్ములు లో ఒక దేవత.

* ధనలక్ష్మీ ఐ లవ్ యూ, 2002 తెలుగు సినిమా.
* ధనలక్ష్మి తలుపు తడితే, 2015 తెలుగు సినిమా.
* ధాన్యమే ధనలక్ష్మి, 1967 తెలుగు సినిమా.
*

వర్గం:అష్టలక్ష్ములు
వర్గం:హిందూ దేవతలు
వర్గం:స్త్రీలింగ పేర్లు
జి.కొత్తపల్లి (రాచర్ల)

**జి.కొత్తపల్లి** మార్కాపురం జిల్లా రాచర్ల మండలానికి చెందిన రెవెన్యూయేతర  గ్రామం.

## దర్శనీయ ప్రదేశాలు/దేవాలయాలు
#శ్రీ గంగానమ్మ తల్లి ఆలయం.
#ఈ గ్రామములో 2015,నవంబరు-5వ తేదీ గురువారం నాడు బొడ్రాయి పూజ నిర్వహించారు. [1]

## మూలాలు

వర్గం:రాచర్ల మండలంలోని గ్రామాలు
2015 దీమాపూర్ సామూహిక హత్య

నాగాలాండ్ లోని దీమాపూర్లో 5 మార్చి 2015 న ఒక పెద్ద గుంపు సయ్యద్ ఫరీన్ ఖాన్ అనే ఒక యువకుడిపై తెగబడి సామూహిక హత్యకు పాల్పడినది. సుమారు 7000-8000 మంది గుంపుగా దీమాపూర్ కేంద్ర కారాగారం యొక్క గేట్లను బద్దలగొట్టి, జైలులోకి చొరబడి మానభంగం చేశాడన్న ఆరోపణలు ఎదుర్కొంటూ జైలులో ఉన్న అతనిని రోడ్డుకు ఈడ్చి తక్షణ న్యాయము కోరుతూ, నగ్నంగా ఏడు కిలోమీటర్ల దూరం వరకూ ఊరేగించి రాళ్ళతో కొట్టి హతమార్చి, బహిరంగ ప్రదర్శన చేస్తూ శవాన్ని ఈడ్చుకెళ్ళి ఒక గోపురానికి వ్రేలాడదీసిన వైనం.

భారతదేశంలో స్త్రీల పై పెరిగిపోతోన్న అత్యాచారాలు, 2012 ఢిల్లీ సామూహిక అత్యాచార ఉదంతం ఆధారంగా చిత్రీకరించబడ్డ లఘు చిత్రం ఇండియాస్ డాటర్ పై భారత ప్రభుత్వం నిషేధం విధించటం, నాగాలాండ్ లోకి బంగ్లాదేశీయులు అక్రమంగా చొరబడటం వంటి వాటి నేపథ్యంలో ఈ ఉదంతం జరిగింది.

## యువకుడి వివరాలు
35 ఏళ్ళు గల సయ్యద్ ఫర్దీన్ ఖాన్ బంగ్లాదేశ్ నుండి వలస వచ్చాడన్న అభిప్రాయం తొలుత నెలకొని ఉన్నా, తర్వాత ఇతను అస్సాం నుండి వచ్చాడని ప్రసార మాధ్యమాలు తెలిపాయి. ఇక్కడ సెకండ్ హ్యాండ్ కార్ల వ్యాపారం నిర్వహిస్తూ ఉండేవాడు. ఖాన్ ఒక నాగా యువతిని పలుమార్లు మానభంగం చేశాడనే ఆరోపణలపై 23 ఫిబ్రవరి 2015 న పోలీసులు అతనిని అదుపులోకి తీసుకొన్నారు.

## యువతి వివరాలు
నాగా యువతికి అత్యాచారం చేసిన తర్వాత, దానిని గురించి బయట ఎవరికీ చెప్పకుండా ఉండటానికి రూ.5,000 ఇచ్చాడని యువతి తెలిపినది. అయితే పోలీసులకు ఫిర్యాదు చేసే సమయంలో ఆ డబ్బును ఆమె పోలీసు వారికే అందించానని తెలిపినది.

## హత్య
రాళ్ళు రువ్వుకొంటూ వచ్చిన రాక్షస గుంపును పోలీసులు అదుపుచేయలేకపోయారు. నాగాలు కాని వారి దుకాణాలను ధ్వంసం చేయటం ప్రారంభించటంతో పరిస్థితులు అదుపు తప్పాయి. 
పోలీసులు ఖాన్ ను ఆ గుంపు నుండి రక్షించే లోపే, వారిచే అతను హతమార్చబడ్డాడు. గుంపును చెల్లాచెదురు చేయటానికి పోలీసులు తప్పనిసరి పరిస్థితులలో గాలిలోకి కాల్పులు జరిపారు. భాష్పవాయువు ప్రయోగించారు. అయితే తీవ్రంగా గాయపడ్డ ఖాన్, అప్పటికే మరణించాడు. ఈ గుంపు కనీసం 10 వాహనాలను దగ్ధం చేసినది. తొక్కిసలాటలో గుంపులోని దాదాపు 20 మంది గాయాలపాలయ్యారు.

## అనంతర పరిణామాలు
Amnesty International India హత్యకు పాల్పడిన ప్రతి ఒక్కరిపై తక్షణమే న్యాయవిచారణ జరపాలని కోరినది. దీమాపూర్ జిల్లా కలెక్టరు, సూపరింటెండెంటు ఆఫ్ పోలీస్ ఈ కేసు విషయమై సస్పెండు చేయబడ్డారు.

## సాక్ష్యాధారాలు
జరుపబడిన వైద్యపరీక్షలు ఎటువంటి నిర్ధారణకు రాలేకపోవటంతో అత్యాచారం జరిగినదని తెలుపటానికి ప్రాథమిక సాక్ష్యాధారాలు దొరకనట్లేనని తెలిపారు. రక్షణాదళంలో పని చేసిన ఖాన్ సోదరుడు ఖాన్ ను పోలీసులు అత్యాచార కేసులో అన్యాయంగా ఇరికించారని, నాగాల్యాండ్ గిరిజనులు కాని వారిని తరమికొట్టే ప్రయత్నంలో ఈ ఎత్తు వేశారని తెలిపాడు.

## ఇవి కూడా చూడండి
* జస్లీన్ కౌర్ లైంగిక వేధింపుల ఉదంతం
* రోహ్‌తక్ సోదరీమణుల వీడియో వివాదం
* నిషా శర్మ వరకట్న వేధింపు వ్యాజ్యం
* భర్త పట్ల క్రౌర్యం

## మూలాలు


వర్గం:స్త్రీవాద విమర్శ
వర్గం:పురుషులపై హింస
వర్గం:ముస్లింల పై హింస
వర్గం:పురుష హత్య
శ్రీపాద లక్ష్మీపతిశాస్త్రి

**శ్రీపాద లక్ష్మీపతిశాస్త్రి (1887-1944) సంస్కృత పండితుడు****. అతను** వావిళ్ల నిఘంటువు నిర్మాణంలోను, శ్రీ సూర్యరాయాంధ్ర నిఘంటువు నిర్మాణంలోను పాలుపంచుకున్నాడు.

## వావిళ్ల నిఘంటువు
వావిళ్ల నిఘంటువు అనే సంస్కృతాంధ్ర నిఘంటువును 1931-33 ప్రాంతములో వావిళ్ళ వెంకటేశ్వర శాస్త్రి తమ సంస్థ పేర ప్రకటించితిరి. అందుకు అతను బ్రహ్మశ్రీ శ్రీపాద లక్ష్మీపతిశాస్త్రి ని నియమించిరి. అతను నిఘంటు నిర్మాణానుభవము, విశేష పాండిత్యము, భాషాభిరుచి  కలవారగుట చేత 1933 లో అనగా శ్రీ సూర్యరాయాంధ్ర నిఘంటువు కాని యాంధ్ర వాచస్పత్యము కాని తొలి సంపుటము ప్రకటించబడక పూర్వమే "వావిళ్ల నిఘంటు" రచనమునకు ప్రారంభించిరి. 1934 లో అకారాదిగా "ఇంచు" వరకు రచించిరి. అది వెంటనే 188 పుటలలో ప్రకటించబడినది. లక్ష్మీపతి శాస్త్రి ఈ నిఘంటువులో అకారాదిగా "ఇంచు" అను పదము మూడవ అర్థమువరకు మాత్రమే రచించిరి.  కానీ ఈ పని పూర్తి కాకుండానే శాస్త్రిగారు పరమపదించడం వల్ల నిఘంటు నిర్మాణం ఆగిపోయినది. మిగిలిన నిఘంటు భాగాన్ని పూర్తి చేయుటకు శ్రీశాస్త్రులు గారు ఈ కార్యమును కాకినాడకు చెందిన బులుసు వేంకటేశర్లు కు అప్పగించిరి. ఈ నిఘంటువు మిగిలిన భాగాన్ని అతను పూర్తిచేసాడు.
## రచనలు
# మరుత్తరాట్చరిత్ర (నాటకము)
# దశకుమారచరిత్ర (అనువాదం)
# బాణ గద్యకావ్య కథలు
# కుమారసంభవ విమర్శనము
# మహానుభావులు - 1931
# దాస్యవిమోచనము
# వావిళ్ల నిఘంటువు (188 పుటల వరకు) - 1949
# పాణిగ్రహణం - వివాహ మంత్రార్థము - 1939

## మూలాలు

వర్గం:1887 జననాలు
వర్గం:1944 మరణాలు
వర్గం:సంస్కృత పండితులు
పిశుపాటి విశ్వేశ్వరశాస్త్రి

**పిశుపాటి విశ్వేశ్వరశాస్త్రి** సంస్కృత పండితుడు, కవి. అతను సూర్యాంధ్ర నిఘంటుకర్తలలో ఒకడు. పిఠాపురంలో 15 సంవత్సరాలు ఈ నిఘంటువు సంకలనంలో గడిపాడు. 

సంస్కృతాంధ్రాలలో మహాపండితుడైన పిశుపాటి విశ్వేశ్వరశాస్త్రి పరాభవ నామ సంవత్సరం చైత్ర బహుళ విదియ బుధవారం(11-4-1906) నెల్లూరుమండలం కరవదిలో సీతారామయ్య,కనకమ్మలకు జన్మించాడు. నెల్లూరు జిల్లా, విద్యానగర్ శ్రీ భీమేశ్వర ఓరియంటల్ కళాశాలలో 5 సంవత్సరాలు సంస్కృత అధ్యాపకుడిగా పనిచేసాడు. నెల్లూరు వెంకటగిరి రాజా కళాశాలలో తెలుగు ఆధ్యాపకునిగా 15 సంవత్సరాలు పనిచేశాడు.  ’’ఆశుకవికేసరి", "శతావధాని’’,"అభినవ నన్నపార్య", "సరసకవి" బిరుదులు పొందాడు. మహా భాష్యాన్త వ్యాకరణ వేత్త. శంకర ప్రస్థాన త్రయాన్ని ఆకళింపు చేసుకున్న వేదాంతి. మంత్రశాస్త్ర ప్రవీణుడు. ప్రసిద్ధ  పండితులు పుల్య ఉమామహేశ్వరశాస్త్రి వద్ద వ్యాకరణం, చావలి లక్ష్మీకాంత శాస్త్రి  వద్ద వేదాంతం, శ్రీపాద నరసింహశాస్త్రి వద్ద మంత్రశాస్త్రం చదివాడు. మధుర కృష్ణమూర్తిశాస్త్రి, కాళిదాసు పురుషోత్తం, రేవూరి అనంత పద్మనాభరావు, చల్లా రాధాకృష్ణ శర్మ  మొదలైనవారు ఇతని శిష్యులు. 

సంస్కృతంలో ‘’ఆర్యా త్రిశతి ‘’అనే కావ్యాన్ని ఆర్యా వృత్తంలో భర్తృహరి సుభాషిత త్రిశతి లాగా గొప్పగా రాశాడు .ఆర్యా త్రిశతిలో మంత్రశాస్త్రానికి సంబంధించిన 64 తంత్రాలను వివరించాడు. ఈ గ్రంథాన్ని శాస్త్రి మరణం తర్వాత ఆయన కుమారుడు ప్రచురించాడు."రాజ ధర్మ" కావ్యానికి సంస్కృతంలో ‘’జయ వ్యాఖ్య ‘’రాసి మహా వ్యాఖ్యాతగా పేరొందాడు.ఆంధ్ర నక్షత్రమాలకు తానే వ్యాఖ్యానం వెలయించి, వ్యాకరణ శాస్త్రంతో రచనను అనుబంధిచి వివరించాడు.  సోదరుడు చిదంబరశాస్త్రి పద్మపురాణ అనువాదాన్ని వి.ఆర్.కాలేజి  విద్యార్థులు ఆర్ధిక సహకారంతో ప్రచురించాడు. 

1940 నుంచి 42 వరకు మధుర కృష్ణమూర్తి శాస్త్రి అతని వద్ద పంచకావ్యాలు, వ్యాకరణ శాస్త్రం కౌముది కొంతవరకు నేర్చుకున్నాడు. 

## రచనలు
# శ్రీరత్నపాంచాలిక(నాటిక)
# శ్రీ కాళిదాస కవితా వైభవము
#కామాక్షీవిలాసము 
#ఆంధ్ర ప్రద్యుమ్నాభ్యుదయము 
#శ్రీ పార్వతీపరిణయము{బాణా రూపకానికి ఆంధ్రీకరణ}
#ఆంధ్ర ఆంధ్ర దూతవాక్యము {భాస రూపకానికి అనువాదం}
#ఆంధ్రనక్షత్రమాల 
#ఆధ్యాత్మరామాయణం{తెలుగు}
## మూలాలు

వర్గం:నెల్లూరు జిల్లా అవధానులు
వర్గం:నెల్లూరు జిల్లా రచయితలు

## వెలుపలి లంకెలు
విక్రమసింహపురి మండల సర్వస్వం, సంపాదకుడు: నేలనూతల శ్రీకృష్ణమూర్తి,1964 ప్రచురణ
కాశీభట్ట సుబ్బయ్యశాస్త్రి

right|thumb|200px
**కాశీభట్ట సుబ్బయ్యశాస్త్రి** కవి, సంస్కృతాంధ్ర భాషల్లో పండితుడు. కాకినాడలోని పిఠాపురం రాజావారి కళాశాలలో సంస్కృత పండితుడిగా 35 సంవత్సరాలకు పైగా పనిచేశాడు. ఇతడు సూర్యరాయాంధ్ర నిఘంటువు నిర్మాణంలో పాల్గొన్నాడు. పేరొందిన పండితుడు, విమర్శకుడు కాశీభట్ట బ్రహ్మయ్యశాస్త్రి ఇతని సోదరుడు.

## జీవితం
సుబ్బయ్య శాస్త్రి పూర్వీకులు రాజోలు దగ్గర కడలి గ్రామంలో ఉండేవారు. వీరు తెలగాణ్యులు, గౌతమసగోత్రులు, ఆపస్థంభ సూత్రులు. తర్వాత ఇతని ముత్తాత కడలి నుండి తూర్పు గోదావరి జిల్లా, కాకినాడలోని జగన్నాథపురం వచ్చి స్వగృహం ఏర్పాటు చేసుకున్నారు. ఇతని తండ్రి బ్రహ్మావధాని వేద శాస్త్రాలలో నిష్ణాతుడు. తల్లి సుబ్బమ్మ. ఇతని అన్న కాశీభట్ట బ్రహ్మయ్య శాస్త్రి కూడా పేరొందిన పండితుడు.

## రచనలు
వివిధ పత్రికలలో ఇతడు ప్రకటించిన వ్యాసాలు:
* గుహుడు - ఆంధ్ర పత్రిక ఉగాది సంచిక (1933-34)
* శైలి విలాసిని (విమర్శ) - ఆంధ్ర సాహిత్య పరిషత్పత్త్రిక- 25వ సంపుటి 6వ సంచిక (1936)
* కవిసామాన్య విభాగము - నన్నయ, తిక్కనల కవిత్వం (భారత విమర్శ) - ఆంధ్ర సాహిత్య పరిషత్పత్త్రిక- 26వ సంపుటి 4వ సంచిక (1937) 
* ఉత్తరా పరిణయము తిక్కన వైరాటము - ఆంధ్ర సాహిత్య పరిషత్పత్త్రిక  - 26వ సంపుటి 6వ సంచిక (1937) 
* గగనవాణి - ఆంధ్ర సాహిత్య పరిషత్పత్త్రిక - 27వ సంపుటి 2వ సంచిక (1938)
* మేఘసందేశము యక్షుని శాసనము - ఆంధ్ర సాహిత్య పరిషత్పత్త్రిక - 27వ సంపుటి 4వ సంచిక (1938)
* శ్రీరామోత్తరేతివృత్తం (విమర్శ) - ఆంధ్ర సాహిత్య పరిషత్పత్త్రిక - 27వ సంపుటి 4-5-6 సంచికలు (1938) భవభూతి ఉత్తరరామచరిత్ర, దిజ్ఞాగుని కుందామాలలో సీతాపరిత్యాగ ఘట్టం ఈ వ్యాసంలో విమర్శించబడింది.
* సుభాషిత భూషణ యుగళము - ఆంధ్ర సాహిత్య పరిషత్పత్త్రిక - 28వ సంపుటి 1వ సంచిక (1939)
* ఈ బొంకేలకొ? (విమర్శ) - ఆంధ్ర సాహిత్య పరిషత్పత్త్రిక - 28వ సంపుటి 3వ సంచిక (1939)

### గ్రంథాలు
# శ్రీరామవిజయం - పూర్వకాండం(కొమ్మిరెడ్డి సూర్యనారాయణ మూర్తికి అంకితం చేశాడు.)
# శ్రీరామవిజయం - కళ్యాణకాండం
# శ్రావణవిజయం 
# సుకృతవిజయం 
# సాహిత్యకల
# శ్రీరామశతకం

## బిరుదులు
* సాహిత్యవిశారద

## మూలాలు

## వెలుపలి లంకెలు

వర్గం:తెలుగు రచయితలు
ఆకుండి వేంకటశాస్త్రి

**ఆకుండి వేంకటశాస్త్రి** ప్రముఖ తెలుగు రచయిత. ఆయన 1941లో విజయనగరం మహారాజా సంస్కృత కళాశాల మహోపన్యాసకునిగా పనిచేసాడు. ఈయన బొబ్బిలి లో ప్రముఖ విద్వాంసుడు ఆకుండి నారాయణశాస్త్రి మేనల్లుడు.

## రచనలు
# వీరగాథలు
# మాలికారామాయణము (బాలకాండ)
# నిర్వచన ఆధ్యాత్మరామాయణము
# శ్రీసూర్యప్రభువు
# శ్రీమదాంధ్ర వచన మహాభారతము  
# జానకీప్రియ శతకము
# శ్రీవిలాసము
# తిలకమంజరి (అనువాదము)
# శాస్త్రవిషయములు
# రుక్మిణి : ఔరంగజేబు కాలమునాటి ఒక క్షత్రియ యువతి కథ
# మంజుల నైషధము

## మూలాలు

## ఇతర లింకులు
* కథానిలయంలో కథల వివరాలు

వర్గం:తెలుగు రచయితలు
నడకుదుటి వీరరాజు

**[[నడకుదుటి]] వీరరాజు**(1871-1937) పిఠాపురానికి చెందిన రచయిత, పండితుడు. ఇతడు 1871వ సంవత్సరంలో తూర్పు గోదావరి జిల్లా, కాకినాడ తాలూకా, శహపురం గ్రామంలో సీతమ్మ, రామన్న కవిగార్లకు జన్మించాడు. ఇతడు బాల్యంలోనే కవితలు అల్లడం ప్రారంభించాడు. ఏకసంథాగ్రాహి. అష్టావధానాలు చేశాడు. శిలా, తామ్ర శాసనాలు చదివి పత్రికలలో అనేక వ్యాసాలు వ్రాశాడు. విద్వజ్జన మనోరంజని అనే ముద్రాక్షరశాలను నెలకొల్పి అనేక అముద్రిత గ్రంథాలను పరిష్కరించి ప్రచురించాడు.  ఇతనికి ఆచంట సాంఖ్యాయన శర్మ నడిపిన కల్పలత మాసపత్రిక 1903లో నిర్వహించిన పోటీలో మొదటి బహుమతి లభించింది. ఇదే పోటీలో ఓలేటి పార్వతీశం కు రెండవ పారితోషికము, బాలాంత్రపు వేంకటరావుకు  నాలుగవ పారితోషికము లభించింది. నడకుదుటి వీరరాజు ఈ ఇద్దరినీ ఒకదగ్గర కలిపాడు. ఆనాటి నుండి వారిద్దరూ వేంకట పార్వతీశ కవులుగా జంట కవిత్వం చెప్పసాగారు. ఆ విధంగా వారిద్దరూ జంటకవులుగా మారడానికి నడకుదుటి వీరరాజే కారణం. ఇతడికి విమర్శకాదర్శక అనే బిరుదు కలదు.

## రచనలు
# శివపురాణము
# వామనపురాణము
# విభ్రమతరంగిణి
# విమర్శన తరంగిణి
# జానకీ పరిణయము 
# సకలజన మనోభిరంజనము
# నారాయణ విలాసము
# వీరమహిమ  మొదలైనవి.

ఇంకా ఇతడు 
# శ్రీ రాధామాధవము
# ధర్మఖండము
# ఏకాంతసేవా విలాసము
# విష్ణుమాయా నాటకము మొదలైన గ్రంథాలను పరిష్కరించి ముద్రించాడు.

## మూలాలు

వర్గం:తెలుగు రచయితలు
వర్గం:తెలుగు పండితులు
వర్గం:అవధానులు
కొండా మురళి

** శ్రీ కొండా మురళీదర్ రావు** వరంగల్ జిల్లాకు చెందిన Congress  మాజీ ఎం.ఎల్.సి. (2 సార్లు), రాష్ట్ర మంత్రి కొండా సురేఖ భర్త.

## బాల్యం, కుటుంబం
కొండా మురళి ఆర్ట్స్ లో పట్టభద్రుడయ్యాడు. మురళి, సురేఖ, వారికి ఒక కుమార్తె శ్రీమతి సుస్మిత పటేల్.

## వ్యక్తిగత జీవితం
కొండా మురళి 1963 అక్టోబరు 23 లో కొండా చెన్నమ్మ & కొమురయ్య పటేల్ దంపతులకు జన్మించారు.  ప్రముఖ కాంగ్రెస్ నాయకురాలు, మాజీ మంత్రి కొండా సురేఖతో వివాహం జరిగింది.  ఆయన స్వస్థలం వరంగల్ గ్రామీణ జిల్లా, గీసుగొండ మండలంలోని వంచనగిరి. మురళీధర రావు ప్రజాదరణ పొందిన వ్యక్తి. 

## ఆసక్తి
బాల్యం నుండి కొండా మురళి సామాజిక ఆర్థిక అంశాలపై మరింత దృష్టి, ఆసక్తి, అంతరానికి వ్యతిరేకంగా ప్రజలు కోసం ఒక అన్యాయాలను పోరు. అతను దళిత, పేద డౌన్ సహాయపడే ఒక భావజాలంతో కలిసి కారణంగా నాయకత్వ నైపుణ్యాలను పుట్టుకతో వచ్చిన ప్రతిభ. 
## రాజకీయ జీవితం
కొండా మురళి వంచనగిరి విలేజ్ సర్పంచ్ గా 1987 లో తన రాజకీయ జీవితాన్ని ప్రారంభించారు. ఐదు సంవత్సరాలు (1987 నుండి 1992 వరకు) వంచనగిరి గ్రామ సర్పంచ్ గా కొనసాగారు.

## వరంగల్ MLC గా ఏకగ్రీవంగా ఎన్నికైన కొండ మురళి
2015 డిసెంబరు 11 వరంగల్ MLC గా ఏకగ్రీవంగా ఎన్నికైన కొండ మురళి MLC గా 2 వ సారి ఎన్నికైనారు.

## అనుబందం
వై.యస్.రాజశేఖరరెడ్డి వై.ఎస్. జగన్మోహన్ రెడ్డితో కలిసి తన రాజకీయ కెరీర్ మొత్తం ప్రజాదరణ పొందిన నాయకులు.
## వివాదస్పదం
రాంగోపాల్ వర్మ కొండ  సినిమా తో వివాదం.

## మూలాలు

* https://web.archive.org/web/20151004134137/http://www.telanganastateinfo.com/konda-surekha-profile-wiki-political-careers/.
* https://www.youtube.com/watch?v=3mHakEf-rNE.
* https://www.youtube.com/watch?v=562ykH8isfY.
* https://www.youtube.com/watch?v=EwxccRspesc
* https://web.archive.org/web/20160307081933/http://ca.wow.com/wiki/Konda_Murali.

## బయటి లింకులు TIGERRR
వర్గం:1963 జననాలు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
మురళీ శర్మ

**మురళీ శర్మ** ఒక భారతీయ సినీ నటుడు. తెలుగుతో బాటు పలు ఇతర భాషా చిత్రాలలో కూడా నటించాడు. ఎక్కువగా ప్రతినాయక పాత్రలలో, పోలీసు అధికారి పాత్రలలో నటించాడు.
## నేపధ్యము
వీరిది తెలుగు కుటుంబమే. నాన్నగారి పేరు వృజు భూషణ్, అమ్మ పద్మ. వీళ్ళ అమ్మగారిది గుంటూరు. నాన్నగారి వ్యాపారరీత్యా ముంబాయిలో స్థిరపడ్డారు. అక్కడే పుట్టి పెరిగాడు. అక్కడే చదువుకొన్నాడు. ఆ రోజుల్లోనే నాటకాల్లో ప్రవేశించాడు. డిగ్రీ అయ్యాక టెలిఫోన్ ఆపరేటర్, ప్రొడక్షన్ మేనేజర్, పార్ట్ టైమ్ జర్నలిస్ట్‌గా ఉద్యోగాలు చేశాడు. ఎందులోనూ నెలకి మించి జీతం తీసుకోలేదు. ఫ్రీలాన్స్ జర్నలిస్టుగానే నెల దాటి జీతం తీసుకున్నాడు.

## సినీ రంగ ప్రవేశము
నటనపై ఆసక్తితో రోషన్ తనేజా ఇన్‌స్టిట్యూట్‌లో చేరి అక్కడ శిక్షణ తీసుకొన్నాడు. అక్కడే దీపక్ తిజోరి, విక్రమ్‌భట్‌లతో పరిచయం ఏర్పడింది. వాళ్లు నిర్మించిన టీవీ సీరియల్స్‌లో నటించాడు. విక్రమ్‌భట్ తన హిందీ చిత్రం 'రాజ్ 'లో అవకాశం ఇచ్చాడు. తర్వాత షారుఖ్‌ఖాన్ **మైహూనా **లో నటించాడు. ఇంకొన్ని హిందీ సినిమాలలో చేశాడు.

## తెలుగులో తొలి అవకాశం
దర్శకుడు సురేందర్‌రెడ్డికి మక్బూబ్, అపహరణ్, బ్లాక్‌ఫ్రైడే సినిమాల్లో ఇతని నటన బాగా నచ్చింది. ఆయన ముంబాయి వచ్చినప్పుడు ఇతడిని పిలిపించి మాట్లాడారు. అతిథి సినిమాలో అవకాశం ఇచ్చాడు.

## నటించిన చిత్రాలు
### తెలుగు

*అతిథి (2007)
* అధినాయకుడు (2012)
*ధోని (2012)
*రామాచారి (2012)
*ఎవడు (సినిమా) (2014)
*గోపాల గోపాల (2015)
*భలే భలే మగాడివోయ్ - 2015
*మీలో ఎవరు కోటీశ్వరుడు (2016)
* బాబు బంగారం (2016)
* ఆటాడుకుందాం రా (2016)
*శ్రీశ్రీ  (2016)
*నిన్ను కోరి (2017)
*భాగమతి (2018)
*టచ్ చేసి చూడు (2018)
* ఈ మాయ పేరేమిటో (2018)
*జువ్వ (2018)
*విజేత (2018 సినిమా) (2018)
* అ! (2018)
*శైలజారెడ్డి అల్లుడు (2018)
* దేవదాస్ (2018)
*నినువీడని నీడనునేనే (2019)
*ఎవరు (2019)
*సాహో (2019)
*ప్రతిరోజూ పండగే (2019)
*తెనాలి రామకృష్ణ బిఏ.బిఎల్ (2019)
*అల వైకుంఠపురములో (2020)
*సరిలేరు నీకెవ్వరు (2020)
*హిట్ (2020)
* చెక్ (2021)
* శ్రీకారం (2021)
* చావు కబురు చల్లగా (2021)
*ప్లాన్ బి (2021)
*రావణలంక (2021)
*కోతల రాయుడు (2022)
*భీమ్లా నాయక్ (2022)
* స్టాండప్‌ రాహుల్‌
*యశోద (2022)
*మాచ‌ర్ల నియోజ‌క‌వ‌ర్గం (2022)
* ఓరి దేవుడా (2022)
* సర్కస్ (2022)
* వినరో భాగ్యము విష్ణుకథ (2023)
* మిస్టర్ కింగ్ (2023)
* కబ్జ (2023)
* మిస్ శెట్టి మిస్టర్ పోలిశెట్టి (2023)
*   జిలేబి (2023)
* చారి 1112024
* రత్నం (2024)
* ఆ ఒక్కటీ అడక్కు (2024)
* శివం భజే (2024)
*సరిపోదా శనివారం (2024) 
*జనక అయితే గనక (2024) 
* యుఐ (2024)
* గేమ్ ఛేంజర్ (2025)
* ప్రేమిస్తావా (2025)
* నేనెక్కడున్నా (2025)
* కిస్ కిస్ కిస్సిక్ (2025)
* ఆంధ్రా కింగ్ తాలూకా (2025)
* విష్ణు విన్యాసం (2026)

## పురస్కారాలు
* 2007 - నంది ఉత్తమ ప్రతినాయకుడు - అతిథి చిత్రానికి
* 2020 - ఫిల్మ్‌ఫేర్ ఉత్తమ సహాయ నటుడు - అల వైకుంఠపురములో సినిమాకు
* 2020: సైమా అవార్డులు - ఉత్తమ సహాయనటుడు (అల వైకుంఠపురంలో)

## మూలాలు

## బయటి లంకెలు

*

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:నంది ఉత్తమ ప్రతినాయకులు
వర్గం:హిందీ సినిమా నటులు
వర్గం:తమిళ సినిమా నటులు
వర్గం:మలయాళ సినిమా నటులు
వర్గం:మరాఠీ సినిమా నటులు
దేవగుప్తాపు భరద్వాజము

**దేవగుప్తాపు భరద్వాజము** పిఠాపురం సంస్థానంలో రావు వేంకటకుమార మహీపతి సూర్యారావు ఆశ్రయం పొందిన కవులలో ఒకడు. వేంకట రామకృష్ణ కవులు పిఠాపురం రాజాశ్రయం పొందడానికి ఒకవిధంగా ఇతడు కారకుడు.
## రచనలు
ఇతడు శ్రీ సూర్యరాయ శతకము, శర్మిష్ఠావిజయము అనే నాటకాన్ని వ్రాశాడు.
### శ్రీ సూర్యరాయ శతకము
23 పేజీలలో 100 పద్యములు కల **శ్రీ సూర్యరాయ శతకము** 1916లో చెన్నపురి ఆంధ్రపత్రికాలయములో ముద్రింపబడింది. పిఠాపురం మహారాజా రావు వేంకట కుమార మహీపతి సూర్యారావు దాతృత్వాన్ని వర్ణించి, కొన్ని నీతులు బోధింపబడిన ఈ శతకములో *"సూర్యనృపా"* అనే మకుటం కలదు. ఇది కాక కవి "సూర్యరాయ విబుధవిదేయా!" "సూర్యరాయ సజ్జనగేయా!" "సూర్యరూప! చిత్తజరూపా!" అని కూడా సంబోధించాడు. అపాత్రదానము పనికి రాదని, ప్రభువెన్నడు తనకున్నదంతయు వెచ్చింపరాదని, వెనుక ముందు చూచి ఇవ్వవలెనని కవి ఈ శతకము ద్వారా ప్రభువుకు హితబోధ చేశాడు.
::కం. పండితున కొక్కడబ్బిడఁ
::: గొండగు, మఱి వేనవేలు కొండీండ్రకిడన్
::: బెండగు పాత్రాపాత్రల్
::: ఖండితముగ నెంచి చూడ ఘనసూర్యనృపా!

ఇతని హితబోధను పాటించకుండుట వల్లనేమో మహారాజా వృద్ధాప్యం శోచనీయంగా మారింది.

## మూలాలు

వర్గం:తెలుగు నాటక రచయితలు
వర్గం:తెలుగు కవులు
వర్గం:తెలుగు రచయితలు
ధర్మవరం జంక్షన్ రైల్వే స్టేషను

**ధర్మవరం జంక్షన్ రైల్వే స్టేషన్** ప్రాథమికంగా శ్రీ సత్యసాయి జిల్లా లోని ధర్మవరం పట్టణానికి సేవలు అందిస్తుంది. ఆంధ్ర ప్రదేశ్ లోని ప్రధాన రైలు జంక్షన్‌లలో ఇది ఒకటి. దక్షిణ మధ్య రైల్వే లోని గుంతకల్ రైల్వే డివిజన్ పరిధిలోకి ఈ స్టేషన్ వస్తుంది. ఈ స్టేషన్‌కు ఐదు ప్లాట్‌ఫారాలు ఉన్నాయి. ఈ స్టేషన్ నుండి నాలుగు మార్గములు అయిన గుత్తి, సత్య సాయి ప్రశాంతి నిలయం, పెనుకొండ, పాకాల వైపు శాఖా మార్గములుతో ఒక జంక్షన్ రైల్వే స్టేషన్‌గా ఉంది.

## ఇక్కడ నుండి రైళ్ళు
ప్రస్తుతం ఈ స్టేషను నుండి విజయవాడ - ధర్మవరం ఎక్స్‌ప్రెస్, ధర్మవరం-మచిలీపట్నం ఎక్స్‌ప్రెస్ (వయా తిరుపతి) ఇక్కడ మూలస్థానంగా నడుస్తున్నాయి.
## ఇవి కూడా చూడండి
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు 
* భారతీయ రైల్వేలు డివిజన్లు

## మూలాలు

## చిత్రమాలిక

File:Dharmavaram Jn. signboard.jpg |ధర్మవరం జంక్షన్ సైన్ బోర్డు
File:Dharmavaram Junction.jpg|ధర్మవరం జంక్షన్ నామఫలకం
File:Dharmavaram station Sunrise.jpg|ధర్మవరం స్టేషన్ సూర్యోదయం


గుంతకల్లు
వర్గం:ఆంధ్రప్రదేశ్ రైల్వే జంక్షన్ స్టేషన్లు
వర్గం:ఆంధ్రప్రదేశ్ రైల్వే స్టేషన్లు
వర్గం:శ్రీ సత్యసాయి జిల్లా రైల్వే స్టేషన్లు
వర్గం:భారతదేశపు రైల్వే స్టేషన్లు
వర్గం:దక్షిణ తీర రైల్వే స్టేషన్లు
నాన్నకు ప్రేమతో

**నాన్నకు ప్రేమతో** 2016 జనవరి 13న విడుదలైన తెలుగు సినిమా. నాన్నకు ప్రేమతో సంక్రాంతికి ప్రేమతో ట్రైలర్ 

## కథ
అభిరామ్ (ఎన్టీఆర్) లండన్లో ఓ కంపెనీలో ఉద్యోగం కోల్పోయిన వ్యక్తిగా పరిచయం అవుతాడు. తొలి సన్నివేశం లోనే తన భావోద్వేగాలనును దాచుకోకుండా బయటపెట్టేసే వ్యక్తిగా కనిపిస్తాడు అభిరామ్. ఉద్యోగం పోవటంతో తన లాంటి ఎంతోమంది నిరుద్యోగులతో కలిసి కెయంసీ పేరుతో ఓ కొత్త సంస్థ ప్రారంభిస్తాడు. అదే సమయంలో తన తండ్రి సుబ్రమణ్యం (గద్దె రాజేంద్ర ప్రసాద్ )కు సీరియస్ గా ఉందని తెలియటంతో ఇంటికి వస్తాడు. తన అన్నదమ్ముల (రాజీవ్ కనకాల, అవసరాల శ్రీనివాస్) ఇంట్లో తండ్రిని కలుసుకున్న అభిరామ్, ఆఖరి క్షణాల్లో ఆయన్ని ఆనందంగా ఉంచాలనుకుంటాడు. కోటీశ్వరుడైన రమేష్ చంద్ర ప్రసాద్, సుబ్రమణ్యంగా పేరు మార్చుకోవడానికి కారణమైన కృష్ణమూర్తి కౌటిల్య (జగపతిబాబు) పతనమే తన తండ్రికి ఆనందాన్ని ఇస్తుందని తెలుసుకొని కృష్ణమూర్తి పని పట్టడానికి బయలుదేరుతాడు.

ఈ క్రమంలో లో తనకు సాయం చేయటం కోసం కృష్ణమూర్తి వల్లే నష్టపోయిన మరో ముగ్గురిని ఎంపిక చేసుకుంటాడు. కృష్ణమూర్తిని దెబ్బకొట్టాడానికి అన్నింటికన్నా సులభమైన మార్గం అతని కూతురిని ప్రేమించటమే అని దివ్యాంక (రకుల్ ప్రీత్ సింగ్)ను ప్రేమలోకి దించుతాడు. ఆ తరువాత కృష్ణమూర్తిని ఓడించడానికి అభిరామ్ ఎత్తులు, అభిరాంను ఎదుర్కొనటానికి కృష్ణమూర్తి పై ఎత్తులు, చివరకు కృష్ణమూర్తి పై అభిరామ్ ఎలా పై చేయి సాధించాడు అన్నదే మిగతా కథ.

## తారాగణం

*ఎన్.టి.ఆర్. (తారక్) - అభిరామ్
*రకుల్ ప్రీత్ సింగ్ - దివ్యాంక, కృష్ణమూర్తి కూతురు
*డా.రాజేంద్ర ప్రసాద్ - సుబ్రహ్మణ్యం /రమేష్ చంద్ర ప్రసాద్
*జగపతి బాబు - కృష్ణమూర్తి కౌటిల్య
*సితార (నటి)
*అవసరాల శ్రీనివాస్ - అభిరామ్‌ అన్నదమ్ములు
*వెన్నెల కిశోర్
*రాజీవ్ కనకాల - అభిరామ్‌ అన్నదమ్ములు
*తాగుబోతు రమేశ్ - అభిరామ్‌ సహాయకులు
*ఆశిష్ విద్యార్థి - సత్పాల్ సింగ్ / కపిల్ కుమార్
*మధుబాల - దివ్యాంక తల్లి

## సాంకేతికవర్గం
*దర్శకుడు - సుకుమార్
*పోరాట సన్నివేశాలు - పీటర్ హెయిన్స్
* కూర్పు - నవీన్ నూలి

## సంభాషణలు
* తన రెండు గోల్ఫ్ బంతులతో ఆడే ఒక చిన్న ఆటతో అందరినీ ఓడించి వారిలో ఆత్మవిశ్వాసాన్ని దెబ్బతీసే కృష్ణమూర్తి, అభిరాంతో ఆడే ముందు:
: కృష్ణమూర్తి: నేను ఆడితే గెలుస్తాను
: అభిరాం: నేను గెలుస్తానని తెలిసిన తర్వాతే ఆడుతాను

*నాన్న మీద ప్రేమను వ్యక్తపరిచే సన్నివేశంలో అభిరాం డైలాగ్ 
:అందరు టైమ్ ని నిముషాల్లో సెకన్లలో కొలిస్తే,  నేను మాత్రం  మా నాన్న గుండె చప్పుడు తో కొలుస్తాను

## పాటలు

## ప్రత్యేకతలు
* లెజెండ్లో ఫ్యాక్షన్ విలన్ గా, శ్రీమంతుడులో రిచ్ డ్యాడ్ గా కనబడి మెప్పించిన జగపతి బాబు ఇందులో రెండు పాత్రలను కలగలిపి రిచ్ డ్యాడ్-విలన్ పాత్ర పోషించాడు.

## పురస్కారాలు
2016 సైమా అవార్డులు

# ఉత్తమ నటి
# సైమా ఉత్తమ ప్రతినాయకుడు (జగపతిబాబు)

## మూలాలు

## బయటి లంకెలు
*
*https://www.youtube.com/watch?v=1W1hABhzEtU
*చిత్రంలో జూనియర్ ఎన్టీఆర్ ద్విపాత్రాభినయం?

వర్గం:2016 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
తాండ్ర సుబ్రహ్మణ్యం

**తాండ్ర సుబ్రహ్మణ్యం** నాటక రచయిత, సినిమా రచయిత.
## రచనలు
# పతితపావన (సాంఘిక నాటకం)
# కృష్ణగారడి (పౌరాణిక నాటకం)
# జెండాపై కపిరాజు (నాటకం)
# సతీసులోచన (నాటకం)
# శ్రీరామాంజనేయ యుద్ధం (నాటకం)
# శ్రీకృష్ణాంజనేయ యుద్ధం (నాటకం)
# మహిషాసురమర్ధని (నాటకం)
# భీమార్జున గర్వభంగం
# శకుంతల

## సినిమాలు
# పతిభక్తి
# భీమాంజనేయ యుద్ధం
# శ్రీకృష్ణాంజనేయ యుద్ధం
# పార్వతి విజయం
# నాగార్జున
# సతీ తులసి 
# మహారథి కర్ణ

## మూలాలు

వర్గం:తెలుగు నాటక రచయితలు
వర్గం:తెలుగు సినిమా రచయితలు
వర్గం:గేయ రచయితలు
తిరువనంతపురం రాజధాని ఎక్స్‌ప్రెస్

తిరువంతపురం రాజధాని (12431/32), భారతదేశంలోని, దేశ రాజధాని న్యూ ఢిల్లీ లోని న్యూ ఢిల్లీ రైల్వే స్టేషను, కేరళ రాష్ట్ర రాజధాని తిరువంతపురం లోని తిరువంతపురం సెంట్రల్ రైల్వే స్టేషను మధ్య నడిచే ప్రయాణీకుల సేవలందించే రైలు.

ఇది తిరువనంతపురం సెంట్రల్ నుండి హజ్రత్ నిజాముద్దీన్‌కు నడుస్తుంది. ఇది అతిదీర్ఘదూరం నడుస్తున్న రాజధాని ఎక్స్‌ప్రెస్ రైలు, దీని ప్రయాణం దూరం దాదాపు 3,149 కిమీ (1,957 మైళ్ళు) విస్తరించి ఉంది.
ఇది రత్నగిరి, సావంత్వాడి రోడ్ మధ్య 104 కి.మీ / గం (65 మై / గం) వేగంతో (225 కిమీ లేదా 140 మైళ్ళు) దూరాన్ని 2 గం. 10 ని.లో చేరినందువలన దీనికి అత్యధిక వేగం విభాగం కోసం ఒక రికార్డు ఉంది. ఇది ఉడిపి, కార్వార్ (267 కి.మీ.) మధ్య కూడా 140 కి.మీ / గం (87 మై / గం) వేగంతో నడుస్తుంది. ఈ రైలు ఢిల్లీ, తిరువంతపురం మధ్య 69.43 కి.మీ / గం (43.14 మై / గం) సరాసరి వేగంతో నడుస్తుంది. దీనికి కాసర్గోడ్ వద్ద ఒక విరామం (హాల్ట్‌) ఇవ్వాలి.
## టైం టేబిల్

12431 రాజధాని ఎక్స్‌ప్రెస్ 19:15 గం.లకు సాయంత్రం తిరువంతపురం సెంట్రల్ వద్ద బయలుదేరి, మూడవ రోజు సాయంత్రం 17:20 గం.లకు వద్ద హజ్రత్ నిజాముద్దీన్ చేరుకుంటుంది. తిరుగు ప్రయాణంలో ఉండగా, 12432 రాజధాని ఎక్స్‌ప్రెస్ ఉదయం 10:55 ఎక్స్‌ప్రెస్ హజ్రత్ నిజాముద్దీన్ వద్ద బయలుదేరి, దాని ప్రయాణం మూడో రోజు ఉదయం 05:05 గం.లకు తిరువంతపురం సెంట్రల్ వద్దకు చేరుకుంటుంది.

## ట్రాక్షన్
దీనిని ఘజియాబాద్ షెడ్ యొక్క ఒక డబ్ల్యుఎపి7 లేదా వడోదర షెడ్ యొక్క ఒక డబ్ల్యుఎపి5/డబ్ల్యుఎపి4 ఇంజను ద్వారా హజ్రత్ నిజాముద్దీన్ నుండి వడోదర జంక్షన్ వరకు గల మధ్య వరకు నెట్టబడుతుంది. ఇది తరువాత ఒక గోల్డెన్ రాక్ అనే డబ్ల్యుడిపి3ఎ ఇంజను వడోదర జంక్షన్ నుండి తిరువంతపురం రైల్వే స్టేషను వరకు రైలును పట్టి తీసుకువెళ్ళుతుంది.

## కోచ్ కూర్పు
తిరువంతపురం రాజధాని ఎక్స్‌ప్రెస్ సాధారణంగా 1 ఎసి 1 వ తరగతి, 5 ఎసి 2 టైర్, 1 పాంట్రీ కారు, 2 లగేజీ కం జెనరేటర్ కోచ్‌లు & 9 ఎసి 3 టైర్ కోచ్‌లు మొత్తం 18 ఎల్‌హెచ్‌బి కోచ్‌లు తీసుకొని వెళ్ళుతుంది.

ఇది చెన్నై రాజధాని ఎక్స్‌ప్రెస్ దాని రేక్ పంచుకుంటుంది.

### 12431 తిరువంతపురం సెంట్రల్ - హజ్రత్ నిజాముద్దీన్ రాజధాని ఎక్స్‌ప్రెస్

### 12432 హజ్రత్ నిజాముద్దీన్ - తిరువంతపురం సెంట్రల్ రాజధాని ఎక్స్‌ప్రెస్

## అనుసంధానించిన (కనెక్టింగ్) నగరాలు

తిరువంతపురం → కొల్లాం → అల్లెప్పీ → ఎర్నాకులం → త్రిస్సూర్ → షోరనూర్→ కాలికట్ → కన్నూర్ → మంగళూరు → ఉడిపి → కార్వార్ → మడ్గావన్ → పన్వేల్ → వడోదర → కోటా → న్యూఢిల్లీ →

### రాజధాని ఎక్స్‌ప్రెస్ రైళ్ళు

## తిరువనంతపురం సెంట్రల్‌లో బయలుదేరు రైళ్ళు
తిరువనంతపురం సెంట్రల్‌లో బయలుదేఱి వివిధ ప్రాంతములకు పోవు ఎక్స్ ప్రెస్ రైళ్ళ పట్టిక

తిరువనంతపురం సెంట్రల్ నుండి బయలుదేఱు ప్యాసింజర్ రైళ్ళ పట్టిక

తిరువనంతపురం సెంట్రల్ మీదుగా పోవు ఎక్స్ ప్రెస్ రైళ్ళ పట్టిక

* వివేక్ ఎక్స్ ప్రెస్ దేశములో అత్యధిక దూరము ప్రయాణించు రైలు.

## మూలాలు

## బయటి లింకులు

* Rmedia India Pages- Rajadhani Stop at Kollam Jn 
## మూసలు , వర్గాలు

వర్గం:భారతీయ రైల్వేలు రాజధాని ఎక్స్‌ప్రెస్ రైళ్ళు
వర్గం:తెలంగాణ రైలు రవాణా
వర్గం:తిరువనంతపురం రవాణా
వర్గం:కేరళ రవాణా
వర్గం:కర్ణాటక రైలు రవాణా
వర్గం:మహారాష్ట్ర రైలు రవాణా
వర్గం:మధ్య ప్రదేశ్ రైలు రవాణా
వర్గం:రాజస్థాన్ రైలు రవాణా
వర్గం:ఉత్తర ప్రదేశ్ రైలు రవాణా